Domaćinstvo

Domaćinstvo kao već zaboravljena aktivnost u školama, uvelike je potrebno kako bismo učenicima tijekom cijele školske godine omogućili usvajati praktične vještine potrebne u svakodnevnom životu. To su aktivnosti koje nisu predviđene redovitim odgojno-obrazovnim školovanjem, a razvijaju brzinu, spretnost, preciznost, kreativnost I snalažljivost.

U našoj maloj školi domaćinstva učenike od 4. do 8. razreda upoznajemo s osnovnim kućanskim poslovima kao što su šivanje, kuhanje, spremanje namirnica te čišćenje.  Praktični radovi poput šivanja, kuhanja i čišćenja organizirani su poštujući dob i razvojne osobine djece. Primarni cilj nije finalni proizvod već razvijanje potencijala svakog djeteta podrazumijevajući fine motoričke sposobnosti, a potom funkcionalne sposobnosti.

Budući da se učenici danas sve manje koriste ručnim vještinama, nastava domaćinstva korisna je upravo zbog razvijanja fine motorike ruku. Pripremanjem zdravih namirnica s pravljenjem zdravih obroka, izradom ukrasnih predmeta i sudjelovanjem u mnogim drugim aktivnostima (Božićni sajam …), učenici obogaćuju svoje iskustvo i razvijaju radne navike.